b'\n_START_ARTICLE_\nAssetto Corsa\n_START_SECTION_\n\xc5\xbdaidimo versijos\n_START_PARAGRAPH_\n2013 m. vasar\xc4\xaf buvo i\xc5\xa1leista pirmojo demo \xc5\xbeaidimo versija \xe2\x80\x9eAssetto Corsa Technology Preview\xe2\x80\x9c. \xc5\xa0ioje versijoje buvo vienas automobilis Lotus Elise ir viena Umbrijos trasa. \xc5\xbdaid\xc4\x97jas gal\xc4\x97jo rinktis laisv\xc4\x85 va\xc5\xbeiavim\xc4\x85 arba va\xc5\xbeiavim\xc4\x85 laikui._NEWLINE_2013 m. bir\xc5\xbeelio 13 d. Steam platformoje pasirod\xc4\x97 i\xc5\xa1ankstin\xc4\x97 \xc5\xbeaidimo versija, kurioje \xc5\xbeaid\xc4\x97jai gal\xc4\x97jo i\xc5\xa1bandyti \xc4\xafvairias naujas \xc5\xbeaidimo funkcijas, jas komentuoti ir teikti pasi\xc5\xablymus._NEWLINE_2014 m. gruod\xc5\xbeio 19 d. buvo i\xc5\xa1leista pilna PC versija. Nuo to laiko \xc5\xbeaidimas sulaukia \xc4\xafvairi\xc5\xb3 mokam\xc5\xb3 ir nemokam\xc5\xb3 papildym\xc5\xb3._NEWLINE_2015 m. buvo paskelbta apie planus \xc5\xbeaidim\xc4\x85 i\xc5\xa1leisti konsol\xc4\x97ms PlayStation 4 ir Xbox One. Tai buvo padaryta kit\xc5\xb3 met\xc5\xb3 rugpj\xc5\xabt\xc4\xaf.\n_START_SECTION_\nB\xc5\xabsimi papildymai\n_START_PARAGRAPH_\nKunos Simulazioni \xc4\xafvairiuose \xc5\xa1altiniuose atskleid\xc4\x97 planus toliau pl\xc4\x97sti \xc5\xbeaidim\xc4\x85, pridedant istorin\xc4\x99 Spa-Francorchamps tras\xc4\x85 bei naujus automobilius, kaip Alfa Romeo Tipo 33/2 Daytona Coup\xc3\xa9, Alfa Romeo Giulia Quadrifoglio, Ford GT GT3, Lamborghini Asterion, Lamborghini Veneno, Scuderia Cameron Glickenhaus P4/5 Competizione 2012 KERS ir Toyota GT86 GT4._NEWLINE_Tiesiogin\xc4\x97s transliacijos metu 2016 m. liepos 31 d. kompanijos vadovas Marco Massarutto patvirtino, kad yra gauta licencija \xc5\xbeaidime atkurti BMW M6 GT3 automobil\xc4\xaf ir tai bus i\xc5\xa1leista 2017 m. pabaigoje._NEWLINE_2017 m. vasar\xc4\x85 Marco Massarutto atskleid\xc4\x97, kad lazeriu skenuota Mazda Raceway Laguna Seca trasa bus i\xc5\xa1leista \xc5\xbeaidimui met\xc5\xb3 pabaigoje._NEWLINE_2017 m. bir\xc5\xbeelio 23 d. kompanija atskleid\xc4\x97 ruo\xc5\xa1iantys special\xc5\xb3 \xe2\x80\x9eFerrari 70th Anniversary Celebration Pack\xe2\x80\x9c papildym\xc4\x85, kruis bus skirtas Ferrari kompanijos 70 met\xc5\xb3 jubiliejui pamin\xc4\x97ti. Papildyme bus 250 GTO, 330 P4, 312/67, 288 GTO, F2004 ir 812 Superfast automobiliai bei dar vienas modelis, kur\xc4\xaf nuspr\xc4\x99s balsavimas internetu. Jame dalyvavo apie 30 000 \xc5\xbemoni\xc5\xb3, kuri\xc5\xb3 dauguma nusprend\xc4\x97, kad naujuoju modeliu bus Ferrari SF70H, naudojamas 2017 m. Formul\xc4\x97s 1 sezone.'